Den Nord-Cimbriske Tilskuer, 1834-05-20
Politiske Nyheder. Frankerig. En sørgelig Tildragelse har paa den hellige Philipsdag funden Sted i Toulon. Den americanske Fregat Constellation gav tilligemed de franske Krigskibe, den sædvanlige Æres alve paa Kongens Navnedag - og betjente sig dertil af skarpe Skud, en af deres Kugler traf vores Linieskib Suffren og saarede 7 af Matroserne, deraf ere 2 allerede døde og en Tredie amputeret. Flere af de franske Skibe bleve ogsaa trufne af Kuglerne. Lieutenanten og en Cadet paa den americanske Fregat, begave sig strax ombord paa Suffren, og gjorde Undskyldning for den indløbne Feiltagelse; man kan imidlertid tænke sig, at de af Skibsmandskabet, ikke blev modtaget paa det venskabeligste. Denne Tildragelse foranledigede at den Deputerede Hr. Echasseriaur forespurgte og samme stod i nogen Forbindelse med den Misforstaaelse, som herskede mellem den nordamericanske og franske Regjering; men Marineministeren forsikkrede ham, at en beklagelsesværdig Skjødesløshed eene var Aarsag til denne Ulykke. Pairskammeret, der skulle dømme de ved Urolighederne Compromitterede, støder paa større Vanskeligheder end man havde troet, da det har faaet den Jdee, at ville udlede alle paa de fjerneste Steder forefaldne Uroligheder, som et Resultat af et omfattende velorganiseret Complot, men det viser sig derimod alt mere og meere, at det ligger i en Deel af Befolkningens Utilfredshed, med Regjeringens Forholdsregler, og i det mere og meere sig udbredende republicanske Sindelav. Hr. Chateaubriand har i denne Tid nogle Memoires under Pressen, hvori han paastaaer, at ikke alene Frankerig, men hele Europa iler med fulde Seil Republicanismen imøde, og at Alt hvad der gjøres for at forebygge samme, vil være forgiæves besynderligt er det, at han som Royalist, fører et saadant Sprog, Den Masse af diplomatiske Noter, hvormed Schweitzer-Regjeringen igjen seer sig beæret, synes endelig at have opvakt den franske Regjerings Opmærksomhed. Vores udenlandske Minister Hr. Rigny, har den 4de Mai i en Conferents, hvori den russiske, preussiske, sardiniske og bayerske Gesandt have taget Deel, med Varme antaget sig Schweitzerne; flere Courerer bleve efter at denne Conferents var forbi, expiderede. Det synes, som at den franske Regjering har besluttet, alvorlig at antage sig dette Anliggende. 4 (Den schweitzerske Gesandt i Wien melder, at man i Wien i de sidste 10 Dage, havde alvorlig sysselsat sig med de schweitzerske Anliggender, og er nemlig med de besluttede Tvangsmidler og Hæmningen af den schweitzerske Handel, for at tvingt Regjeringen i Zürich til at forjage Polakkerne; man paastaaer nemlig at have Beviser for, at hvis Opstanden i Lyon var lykkedes, ville den revolutionaire Propagandas hele Kraft have kastet sig paa Genf og Savoyen, i Haab om denne Gang at være hældigere end for 10 Uger, siden, overalt skal i de sidste Uger Stemningen mod Schweitz være ugunstigere, end den nogensinde for har været. J Canton Bern har det store Raad den 7de Mai med Stemmeflerhed, besluttet, at de polske Flygtninge som have deeltaget i Jndfaldet i Savoyen forrige Aar, skulle forvises Landet. Hist og her, er det endnu uroligt i Schweitz, saaledes gik det den 4de Mai i Cantonnen af dette Navn blodig til blandt Landmenighederne, hvor Landamman Reding nedlagde sin Post, og foreslog Hr. Schorno til Efterfølger, hermed var et Partie ikke tilfreds, og da Landsstatholderen Diethelm besteeg Talestolen, udbrød Tumulten, Diethelm blev revet ned af Talestolen og paa det skjændigste mishandlet; hans fanatiske Modstandere sloge ham vel 5 Gange til Jorden, droge ham omkring i Haaret og havde sikkert ombragt ham, naar han ikke ved Flugten havde unddraget sig fra de rasende Mennesker, selv det opstillede Militaire nægtede ham Beskyttelse. J Cantor Neuenberg, hører Pietisme og de skammeligste Forbrydelser, til Dagens Orden; i den aristokratiskindede Stad, Neuenberg selv, tiltage Børnemord paa den skrækkeligste Maade, og Sædernes Fordærvelse. have der naaet en høi Grad; en Skræder Sandoz, der ved de skammeligste Midler havde forført et stort Antal unge Piger fra 12 a 14 Aar, er dømt til 15 Aars Fængsel og Kagstrygning Denne Skræder stod hos Pietisterne i stort Ry for Hellighed, og han anførte ved første Forhør, at hans hele Forsvar var den 38te Psalme, som man skulle læse – saa skjendig kan selv Religionens Sandheder fordreies!)